Poésies de Marie de France (Roquefort)/Fable XCIII
# Poésies de Marie de France (Roquefort)/Fable XCIII

### FABLE XCIII.

Ci vus racunte d’un Corbel Ki enseigneit un sien Oisel ; Si ne deveit nul Hum atendre K’il volsist encunbrer ne prendre. S’Ome véist bessier à terre, Prenre bastun, ou pierre querre, Dunc s’en devreit aillurs voler, Qe cil ne le puist encumbrer. Se jou n’el voi, fet-il, beiissier. N’entre ses mains riens manoier10 Doi-jou me dunques remuer ?

Li Corb respunt : lais-me ester, Jeo ne te deis mie ensengnier Car tu n’en as noient mestier. Vole par toi et si t’aïe, Or n’ai mès doute de ta vie ; A mes autres Oiseax irai, A mun pooir lur aiderai.

Par cest essanple nus dit tant, Qant Hum a nurri sun enfant20 Qu’il le veit saige et veisié. Le cuer en a joiant et lié ; A sun cunssel le deit lessier E puis les autres cunseillier.

* ↑ Le Grand d’Aussy, Fabliaux in-8ᵒ, tom. IV, p. 181.
* ↑ S’il voyoit un homme s’abaisser pour ramasser un bâton ou une pierre.
* ↑ N’avoir rien entre ses mains.
* ↑ Laisse-moi en repos.
* ↑ Aucunement besoin.
* ↑ Vole tout seul et aide-toi.
* ↑ Anchois alast aillors aler, Qu’il ne peust prendre, n’encombrer.
* ↑ Li Corbeax dit : lai-moi m’ester. Vole partout.
